สวัสดีครับผมมีอาการวิตกกังวล เครียด ควบคุมอารมณ์ไม่ค่อยได้ เลยไปพบจิตแพทย์ให้ยา Brintellix (vortioxetine) 10 mg ในตอนแรกทานแบบครึ่งเม็ดทานครบ 1 อาทิตย์ ไม่มีอาการอะไรคุณเลยให้ทาน 1 เม็ด ทีนี้พบอาการนอนไม่ค่อยหลับครับ หลับก็แบบหลับๆตื่นๆ กระสับกระส่าย หัวใจเต้นเร็ว นิดหน่อยไม่ทราบว่าอาการเหล่านี้ เป็นผลข้างเคียงของยา Brintellix ไหมครับ ? แล้วผมควรหยุดยาไหม เพราะพอนอนไม่ค่อยหลับแล้วเหนื่อยมากปล.ปกติเป็นคนนอนหลับยากอยู่แล้ว แต่อาการนอนไม่หลับเลย 3-4 วันติดๆกันนี่พึ่งเคยเป็นครับ
สวัสดีค่ะยา Brintellix หรือชื่อสามัญว่ายา vortioxetine เป็นยารักษาโรคซึมเศร้าที่ออกฤทธิ์ช่วยเพิ่มระดับสารเซโรโทนินในสมองกินต่อเนื่องในระยะยาว ซึ่งเป็นยาที่มีประสิทธิภาพดีในการรักษาและคุมอาการแพนิคโดยยานี้อาจมีผลข้างเคียงเช่น ท้องเสีย คลื่นไส้ เวียนศีรษะ ปากแห้งได้ โดยถ้าเกิดว่าเป็นมากและสัมพันธ์กับการใช้ยาจริง ควรกลับไปพบแพทย์ที่ดูแล แจ้งให้ทราบ และเปลี่ยนยาที่มีผลข้างเคียงดังกล่าวน้อยกว่าได้ ส่วนเรืองอาการนอนไม่หลับ กระสับกระส่ายจากยาตัวนี้นั้นยังนึกถึงได้น้อย คิดถึงว่าอาจจะเป็นอาการจากตัวโรคเดิมมากกว่าเพราะยาตัวนี้ต้องกินต่อเนื่องอย่างน้อย 4-6 สัปดาห์ขึ้นไป จึงจะเริ่มเห็นผลการรักษาที่ชัดเจน อาการตอนนี้อาจจะเกิดจากยายังไม่ได้ลดอาการของโรคลงไปมากนัก แนะนำการกินยาต่อไปก่อน แต่หากอาการนอนไม่หลับ กระสับกระส่ายเป็นมากขึ้น มากยิ่งกว่าตอนก่อนกินยา ควรกลับไปพบแพทย์ที่ดูแลเพื่อตรวจเพิ่มเติม